ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการและเงื่อนไขการพิจารณาอนุญาตให้จำหน่าย ก่อให้เกิดภาระติดพันหรือกระทำการใด ๆอันอาจทำให้ราคาประเมินที่ดินในท้องที่ที่จะสำรวจการจัดรูปที่ดินสูงขึ้นพ.ศ. ๒๕๕๙ อาศัยอำนาจตามความในมาตรา๑๑ (๙) และมาตรา ๓๓ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘คณะกรรมการจัดรูปที่ดินกลางออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการ และเงื่อนไขการพิจารณาอนุญาตให้จำหน่ายก่อให้เกิดภาระติดพัน หรือกระทำการใด ๆ อันอาจทำให้ราคาประเมินที่ดินในท้องที่ที่จะสำรวจการจัดรูปที่ดินสูงขึ้นพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้จำหน่าย หมายความว่าการโอนด้วยประการใด ๆ ซึ่งกรรมสิทธิ์หรือสิทธิครอบครองในที่ดินไปยังบุคคลอื่นเช่น การซื้อขาย ขายฝาก ให้ก่อให้เกิดภาระติดพัน หมายความว่าการกระทำให้ที่ดินหรืออสังหาริมทรัพย์ที่ตั้งอยู่บนที่ดินนั้นอาจต้องตกอยู่ในเหตุให้ผู้ได้รับประโยชน์มีสิทธิได้รับการชำระหนี้เป็นคราวๆ จากทรัพย์สินนั้น หรือได้ใช้และถือเอาซึ่งประโยชน์แห่งทรัพย์สินตามที่ระบุไว้เช่น เช่า จำนอง ภาระจำยอม สิทธิอาศัยสิทธิเหนือพื้นดิน สิทธิเก็บกินการกระทำใด ๆ หมายความว่าการกระทำนอกเหนือจากการจำหน่าย หรือการก่อให้เกิดภาระติดพันและให้หมายความรวมถึงการกระทำที่ทำให้ราคาประเมินที่ดินเปลี่ยนแปลงไป เช่นการก่อสร้างอาคารหรือที่อยู่อาศัย การขุดดิน การถมดินคณะอนุกรรมการ หมายความว่าคณะอนุกรรมการพิจารณาการปฏิบัติเกี่ยวกับกฎหมายตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๕๘ราคาประเมินที่ดิน หมายความว่า ราคาประเมินที่ดินของกรมธนารักษ์สาธารณูปโภค หมายความว่าบริการสาธารณะที่จัดทำเพื่ออำนวยประโยชน์แก่ประชาชนในสิ่งอุปโภคที่จำเป็นต่อการดำเนินชีวิตเช่น การไฟฟ้า การประปา การเดินรถประจำทาง โทรศัพท์ สาธารณูปการ หมายความว่าการก่อสร้างหรือบูรณปฏิสังขรณ์สิ่งสาธารณะเพื่อประโยชน์แก่ประชาชนทั่วไป เช่นคลองส่งน้ำชลประทาน ทางหลวงแผ่นดินข้อ ๔ ในระหว่างใช้บังคับพระราชกฤษฎีกาตามมาตรา๓๒ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘ ผู้ใดมีความประสงค์จะจำหน่ายหรือก่อให้เกิดภาระติดพัน หรือกระทำการใด ๆ อันทำให้ราคาประเมินที่ดินในท้องที่ที่จะสำรวจการจัดรูปที่ดินสูงขึ้นให้ยื่นคำขออนุญาตตามแบบท้ายระเบียบนี้ต่อหัวหน้าสำนักงานจัดรูปที่ดินจังหวัดหรือผู้ที่หัวหน้าสำนักงานจัดรูปที่ดินจังหวัดมอบหมายซึ่งที่ดินนั้นตั้งอยู่เพื่อตรวจสอบคุณสมบัติแล้วให้รายงานความเห็นต่อคณะกรรมการจัดรูปที่ดินกลางหรือผู้ซึ่งคณะกรรมการจัดรูปที่ดินกลางมอบหมายข้อ๕ ให้คณะกรรมการจัดรูปที่ดินจังหวัดหรือหัวหน้าสำนักงานจัดรูปที่ดินจังหวัด หรือคณะอนุกรรมการ แล้วแต่กรณี เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางตามมาตรา๓๓ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘ตามที่กำหนดไว้ในระเบียบนี้ แล้วรายงานให้คณะกรรมการจัดรูปที่ดินกลางทราบข้อ ๖ ในการซื้อขายหรือการขายฝากที่ดินถ้าผู้ซื้อหรือผู้รับซื้อฝากเป็นบุคคลธรรมดาต้องมีคุณสมบัติและเงื่อนไขดังต่อไปนี้(๑)มีสัญชาติไทย(๒)บรรลุนิติภาวะ(๓)ที่ดินแปลงที่ขออนุญาตนั้นต้องไม่เข้าลักษณะเป็นการกระทำใด ๆ ตามระเบียบนี้ข้อ๗ ถ้าผู้ซื้อหรือผู้รับซื้อฝากเป็นนิติบุคคลจะต้องเป็น(๑)กลุ่มเกษตรกร สหกรณ์การเกษตร ชุมนุมสหกรณ์การเกษตรธนาคารเพื่อการเกษตรและสหกรณ์การเกษตร มูลนิธิ กองทุนฟื้นฟูและพัฒนาเกษตรกรหรือกองทุนอื่นที่จัดตั้งขึ้นตามกฎหมายเพื่อช่วยเหลือเกษตรกร ทั้งนี้ต้องอยู่ภายใต้วัตถุประสงค์ของนิติบุคคลนั้น ๆ ด้วย(๒)วัดวาอาราม โบสถ์คริสต์มัสยิดหรือนิติบุคคลอื่นที่มีความประสงค์จะใช้ที่ดินดังกล่าวเพื่อประโยชน์ในด้านการศาสนา(๓)สถาบันการศึกษา ที่มีความประสงค์จะใช้ที่ดินเพื่อประโยชน์ในด้านการศึกษา(๔)หน่วยงานของรัฐที่มีความประสงค์จะใช้ที่ดินเพื่อประโยชน์ในการสาธารณูปโภคหรือสาธารณูปการต่าง ๆข้อ๘ การซื้อขายหรือการขายฝากที่ดินเมื่อได้ทำการตรวจสอบคุณสมบัติครบถ้วนตามข้อ๖ หรือข้อ ๗ แล้ว ปรากฏว่าราคาซื้อขายหรือราคาขายฝากในที่ดินมิได้สูงขึ้นกว่าราคาประเมินที่ดินในขณะนั้นให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาแทนคณะกรรมการจัดรูปที่ดินกลางหากราคาซื้อขายหรือราคาขายฝากที่ตกลงกันนั้นทำให้ราคาซื้อขายหรือราคาขายฝากในที่ดินนั้นสูงขึ้นกว่าราคาประเมินที่ดินก่อนทำการซื้อขายหรือขายฝากให้คณะกรรมการจัดรูปที่ดินจังหวัดซึ่งที่ดินนั้นตั้งอยู่เป็นผู้พิจารณาอนุญาตแทนคณะกรรมการจัดรูปที่ดินกลางข้อ๙ ผู้ใดจะเป็นผู้รับการให้ที่ดินโดยเสน่หาจากเจ้าของที่ดินรายใดผู้รับการให้ต้องเป็น(๑)บุคคลธรรมดามีสัญชาติไทยและที่ดินแปลงที่ขออนุญาตนั้นต้องไม่เข้าลักษณะเป็นการกระทำใด ๆตามระเบียบนี้(๒)นิติบุคคลผู้มีคุณสมบัติทำนองเดียวกับผู้ซื้อหรือผู้รับซื้อฝากตามข้อ ๗ โดยอนุโลมให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางข้อ๑๐ การจำนองที่ดินในเขตสำรวจการจัดรูปที่ดินปรากฏว่าราคาจำนองในที่ดินมิได้สูงขึ้นกว่าราคาประเมินที่ดินในขณะนั้นให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางหากราคาที่ดินที่จำนองนั้นทำให้ราคาประเมินในที่ดินนั้นสูงขึ้นกว่าราคาประเมินที่ดินก่อนทำการจำนองให้คณะกรรมการจัดรูปที่ดินจังหวัดซึ่งที่ดินนั้นตั้งอยู่เป็นผู้พิจารณาอนุญาตแทนคณะกรรมการจัดรูปที่ดินกลางข้อ๑๑ ในสัญญาจำนองต้องกำหนดไว้ด้วยว่า ผู้จำนองและผู้รับจำนองตกลงยินยอมให้มีการแก้ไขเปลี่ยนแปลงให้ที่ดินแปลงใหม่ที่เจ้าของที่ดินผู้จำนองได้รับตามโครงการจัดรูปที่ดินเข้าแทนที่ดินที่ได้จำนองไว้ข้อ๑๒ การก่อสร้างอาคารหรือที่อยู่อาศัยการขุดดิน การถมดิน ที่ไม่ขัดต่อกฎหมายหรือระเบียบของทางราชการเฉพาะขนาดเนื้อที่ไม่เกิน๑ ไร่ ในเขตสำรวจการจัดรูปที่ดิน ให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางในกรณีที่ผู้ขออนุญาตตามความในวรรคหนึ่งมีความต้องการใช้เนื้อที่เกินกว่า ๑ ไร่ ให้คณะกรรมการจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางข้อ ๑๓ การจำหน่าย หรือก่อให้เกิดภาระติดพันหรือการกระทำใด ๆ ซึ่งที่ดินในเขตสำรวจการจัดรูปที่ดินซึ่งที่ดินที่อยู่นอกเขตแผนผังโครงการจัดรูปที่ดิน ให้หัวหน้าสำนักงานจัดรูปที่ดินจังหวัดเป็นผู้พิจารณาอนุญาตแทนคณะกรรมการจัดรูปที่ดินกลางข้อ๑๔ ในกรณีที่มีข้อเท็จจริงปรากฏว่าผู้หนึ่งผู้ใดจำเป็นต้องจำหน่าย หรือก่อให้เกิดภาระติดพันหรือกระทำการใด ๆซึ่งที่ดินในเขตสำรวจการจัดรูปที่ดินและการที่จะกระทำดังกล่าวไม่เป็นไปตามหลักเกณฑ์ที่กำหนดไว้ในระเบียบนี้ให้สำนักงานจัดรูปที่ดินจังหวัดดำเนินการเสนอคณะอนุกรรมการเพื่อพิจารณาอนุญาตเป็นรายๆ ไปข้อ๑๕ ในกรณีที่ไม่อาจปฏิบัติตามระเบียบนี้หรือมีปัญหาเกี่ยวกับการปฏิบัติตามระเบียบนี้ให้เสนอคณะอนุกรรมการพิจารณาวินิจฉัยชี้ขาดแล้วรายงานคณะกรรมการจัดรูปที่ดินกลางเพื่อทราบข้อ๑๖ หากผู้ขออนุญาตไม่พอใจคำสั่งของหัวหน้าสำนักงานจัดรูปที่ดินจังหวัดหรือคณะกรรมการจัดรูปที่ดินจังหวัด หรือคณะอนุกรรมการแล้วแต่กรณี มีสิทธิ์ยื่นอุทธรณ์ต่อผู้ออกคำสั่งภายใน ๓๐ วัน นับแต่วันได้รับแจ้งคำสั่งให้คณะกรรมการจัดรูปที่ดินกลางเป็นผู้วินิจฉัยอุทธรณ์คำสั่งนั้นและคำวินิจฉัยให้เป็นที่สุดประกาศ ณ วันที่ ๒๒มีนาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลาง[เอกสารแนบท้าย]๑. หนังสือขออนุญาตขายที่ดินตามมาตรา๓๓ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘๒.หนังสือขออนุญาตขายฝากที่ดินตามมาตรา ๓๓แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘๓. หนังสือขออนุญาตให้ที่ดินตามมาตรา ๓๓แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘๔.หนังสือขออนุญาตจำนองที่ดินตามมาตรา ๓๓แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘๕. หนังสือขออนุญาตกระทำการใด ๆ ตามมาตรา ๓๓แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘(ดูข้อมูลจากภาพกฎหมาย)ปุณิกา/ปริยานุช/จัดทำ๒๕ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๑๗ ง/หน้า ๑/๑๙ พฤษภาคม ๒๕๕๙